Rak stourmer e vezer c'hoazh pa gomzer brezhoneg, evel a lavar Stefan, metur stourm enepdomp hon unan ivez marteze.  Terriñ ar soñjoù kalet, gwelet ar mad e lec'h ma vez ha strivañ da reizhañ ar fall. Pa c'hello ar vrezhonegerien yaouank bezañ klevet, pa ne vo ket ken stag an dud eus o faour-kaezh galloud, pa vezo an dud prest da reiñ adarre, pa vimp holl asambles, p'hon o ur raktres, mui pe vui, e vo tu, marteze, tremen eus ar stourm evit un doare bevañ d'ar bevañ end-eeun. Ne lavaran ket e oa mat pep tra a-raok, hag e oa an holl o kanañ gat al laboused ha gronet gant balafenned liesliv, ha chom a ra hiziv an deiz  restachoù eus an emgannoù a zo bet, hag a zo c'hoazh. Daoust d'ar restachoù mat bezañ mat da gaoust eo aet ar re se da fall pell a zo, ha d'ar pod-lastez e rankfent bezañ kaset… Gant an dud ? Daoust a ret e vo kaout un disparc'h e bedig (!) ar brezhoneg evit cheñch an traoù ?